Некалькі пытанняў былі разгледжаны ў рэжыме пасяджэння райвыканкама. Першае пытанне — падвядзенне вынікаў работы сельскіх аглядавых камісій. Па выніках пераможцай і прызёрамі раённага агляду прызнаны камісіі Паўлаўскага, Міжэвіцкага і Азярніцкага сельсаветаў. Яны адпаведна прэміруюцца 50, 40 і 30 базавымі велічынямі. Старшыня райвыканкама Алег Таргонскі звярнуў увагу, каб у рабоце аглядавых камісій, асабліва па пытаннях супрацьпажарнага стану дамоў, кватэр, іншых пабудоў не было фармалізму. Трэба дайсці да кожнага чалавека. Летась на пажарах у раёне загінула 6 чалавек, сёлета ў горадзе ўжо таксама ёсць ахвяра агню.